钦定古今图书集成/明伦汇编/家范典/第064卷 > 《寄弟》张本
## 钦定古今图书集成/明伦汇编/家范典/第064卷 > 《寄弟》张本

“离离丘垄田，郁郁霜露思。相隔二十年，旦暮一何悲。
中途涉万里，天幸复来归。燕安此怀居，愧彼神与祗。
叔子孝且友，见义能不疑。上念先茔孤，亦闵乃兄痴。
护丧营大葬，勤苦我所知。昨朝尺书来，殷勤咸及兹。
灯下展转读，涕泪沾裳衣。父祔失临穴，子焉庸我为。
我非羽毛寄，饱食冥然飞。田居有素怀，行当事畬菑。”
与子奉遗祀，没身以为期。